Llíria organitza una trobada entre les persones participants en el Bosc de la Benvinguda 2019
17 de maig de 2021

La Regidoria d'Infància de l'Ajuntament de Llíria va organitzar dissabte passat una trobada entre les persones que van participar en l'edició 2019 del Bosc de la Benvinguda, una iniciativa que va permetre a totes les xiquetes i xiquets nascuts en 2017 tindre en el municipi un arbre amb el seu nom.

Esta jornada es va desenvolupar en tres zones diferents de la localitat: el carrer de Sant Jordi, el de l'Aldea i el del Pic. D'una banda, es va adequar l'espai on es trobaven els arbres, realitzant exhaustives labors de neteja, retirada de males herbes i plantació de llavors de plantes polinitzadores i d'abonament.

També es van realitzar tallers, a càrrec de Interpreta Natura, en el qual les xiquetes i xiquets van elaborar bombes de llavors. A més, es va procedir al lliurament de plaques amb el nom i data de naixement de cada xiqueta o xiquet, perquè les depositaren en els pals situats al costat de cadascun dels arbres.

La regidora de l'àrea d'Infància, Vallivana Murgui, ha indicat que “està previst que esta iniciativa passe a desenvolupar-se de manera anual”. “Este vincle que es crea entre les famílies i els seus arbres és una manera molt especial de compartir amb elles l'alegria que suposa el naixement d'una filla o fill”, ha explicat.